# data[].attributes.body
The Handmaiden, Korea, 2016

The Handmaiden kuvaillaan eroottiseksi psykologiseksi trilleriksi, mutta pakko kyllä sanoa, että en niin löytänyt tätä trilleriaspektia elokuvasta. Tarina on kolmiosainen tarina, jossa kerrotaan orvosta taskuvarkaasta, jonka huijarimies lähettää mysteerisen perijättären kotiin hänen henkilökohtaiseksi palvelijattareksi. Hänen olisi tarkoitus huijata perijätär rakastumaan huijarimieheen, joka puolestaan sitten lopulta lähettäisi naisen hullujen huoneelle ja saisi näin omaisuuden itselleen. Elokuvassa ensin kerrotaan palvelijattaren tarina, toiseksi perijättären tarina ja lopulta tarinan päätös.

Olen aina ollut kiinnostunut korealaisten tekemistä elokuvista. Heidän otteensa ja tyylinsä elokuviin on hyvin erilainen verrattuna amerikkalaisiin tai eurooppalaisiin. Tämä hyvin erilainen rakkaustarina ilahdutti ja kosketti. Samalla se myös melkein ihmetytti, sillä yleensä korealaiset ovat tuntuneet olevan hyvin virallisia ja vienoja elokuvien suhteen, mutta tämä elokuva ei sillä tahdilla mennyt ollenkaan. Seksuaalinen, tunteellinen ja jännittävä tarina otti kiinni minusta, enkä voinut jättää elokuvaa mielestäni katselun jälkeen. Elokuvan kuvaus oli taiteellista ja kaunista, musiikki oli vienon korostavaa ja kohtaukset mieleenpainuvia.

9/10 Elokuva

10/10 Kuvaus

9/10 Tarina

# data[].attributes.attachment_link.title
Todrick Hall - Low (feat. RuPaul) [Official Music Video]

# data[].attributes.body
This is what I have to deal with